Shogun Assassin

Shogun Assassin er en japansk-amerikansk actionfilm fra 1980 gjerne omtalt som en såkalt «Eastern». Den er regissert av Robert Houston. Hovedrollen spilles av Tomisaburo Wakayama.

Handling
Den trofaste samurai-krigeren, Shogun-ens høyest ansette bøddel, Ogami Itto (Tomisaburo Wakayama) får sin kone drept av ninjaer etter ordre fra sin egen Shogun, som med årene har blitt paranoid og tror hans trofaste tjenere er ute etter å overta makten. Sammen med sin 4-årige sønn klarer han å flykte slik at de begge berger livet. Han tar så navnet Lone Wolf og sammen med sin lille sønn legger han ut på en hevnens vei der hans endelige mål er å tilintetgjøre sin Shogun. Etter en lang reise og flere bloddryppende slag står han etterhvert ansikt til ansikt med en trio kalt «de tre dødens herrer» kjent som de mest fryktinngytende morderne i Japan. Den ene er væpnet med en stålklubbe, den andre med en stålklo og den tredje med pansrede knyttnever. Lone Wolf står foran sin livs kamp der hans viktigste motivasjon er hevn.

Om filmen
Shogun Assassing er blant de mest kjente filmer «fra Japan» og ble særdeles kjent for sine blodige og voldelige scener. Volden ble oppfattet som såpass grov at den fikk problemer med filmsensuren i flere land, deriblant Storbritannia og Norge. Den beskrives ofte som en «hypervoldelig» actionfilm, en samurai-splatter.

Filmen regnes som en kultfilm, en status den har fått bekreftet gjennom en rekke populærkulturelle referanser. I Quentin Tarantinos Kill Bill Vol. 2 (2004) er det også, i tillegg til parallellen i en slags moderne mor-datter samurai, en direkte henvisning til Shogun Assassin, som rett og slett blir sett på video i en av scenene. Den us-amerikanske rapperen Genius/GZA, grunnlegger av gruppen Wu-Tang Clan, brukte filmens lydspor gjennomgående mellom låtene på sin klassiske debutplate Liquid Swords (1995). Platens åpnings- og tittelspor  åpner rett og slett der filmen åpner: 
«When I was little... my father was famous. He was the greatest samurai in the empire; and he was the Shogun's decapitator. He cut off the heads of a hundred and thirty-one lords. It was a bad time for the empire. The Shogun just stayed inside his castle and he never came out. People said his brain was infected by DEVILS. My father would come home -- he would forget about the killings. He wasn't scared of the Shogun, but the Shogun was scared of him. Maybe that was the problem. Then, one night... the Shogun sent his ninja spies to our house. They were supposed to kill my father... but they didn't. *woman screams* That was the night everything changed.»

Jet Li-filmen The New Legend Of Shaolin har kopiert en helt sentral scene fra Shogun Assassin der faren gir den knapt fødte sønnen et valg om å følge moren i døden eller følge ham i hevnen, ved å velge morens lekeball eller farens sverd. Den samme scenen er også samplet i den nevnte GZA-platen, på sporet 4th chamber:
«Choose the sword, and you will join me. Choose the ball, and you join your mother... in death. You don't understand my words, but you must choose. {*baby gurgling*} So... come boy, choose life or death.»

Produksjon 
Shogun Assassin er en sammenlikipping av en rekke japanske samuraifilmer fra 1970-årene som igjen var basert på den episke manga-tegneserien Lone Wolf and Cub («ensom ulv med unge», originaltittel Kozure Ōkami) av Kazuo Koike og Goseki Kojima. Den har hentet de stort sett blodigste scenene fra tre av disse filmene: Kowokashi udekashi tsukamatsuru (Sword of Vengeance), Sanzu no kawa no ubaguruma (Baby Cart at the River Styx) og Shinikazeni mukau ubaguruma (Baby Cart to Hades ) (alle fra 1972). Filmen er i tillegg fargelagt – de originale filmene var alle i svart/hvitt – og gitt en fortellerstemme ved anti(samurai)-heltens sønn, Daigoro.

Den opprinnelig meget omfattende handlingen fra originalhistorien til Kazuo Koike er kuttet ned og plottet og karaktere betydelig forenklet av de us-amerikanske produsentene. Blant annet er det ikke Shogun-en selv som er erkefienden i originalhistorien, men hans høyre hånd, Yaguy-klanens leder. Disse to blir forvekslet, og tittelen er dermed også egentlig «feil», da det i tegneserien ikke er «the Shogun» som skal assassineres.

Filmen ble utgitt på DVD region 2 i 2000 og region 1 i 2006.

Filmanmelderne
Filmen har fått gode kritikker, men er relativt lite omtalt av filmanmeldere i «main-stream»-media. En rekke nettbaserte filmsider gir den derimot skryt, og den svenske Fantastisk Film konkluderer med ordene: «Den här filmen är bara så jävla bra!». DVD Resurrection er tilsvarende begeistret og skriver blant annet: «I can thoroughly recommend this!», og gir den også skryt for filmeffektene og den stemningsfulle atmosfæren. Dr. Gore's Movie Reviews konkluderer med at den er en «Highly enjoyable samurai movie» og gir den 3,5 av 4 oppnåelige

I Norge
Filmen ble vurdert forbudt for visning på kino av filmkontrollen i 1982. Den ble utgitt usensurert på video av Breien Film i 1983, men ble forbudt etter noen år.

I rollene
 Tomisaburo Wakayama ....  Ogami Itto 
 Kayo Matsuo ....  Supreme Ninja 
 Minoru Ohki ....  Master of Death 
 Akiji Kobayashi ....  Master of Death 
 Shin Kishida ....  Master of Death 
 Akihiro Tomikawa ....  Daigoro

Filmer i den originale serien

Referanser

Eksterne lenker
 

Japanske kampsportfilmer
Kampsportfilmer fra USA
Japanske eventyrfilmer
Filmer som har vært forbudt i Norge
Filmer fra 1980